1.  ปัจจัยความเสี่ยง

  ความผันผวนของอัตราแลกเปลี่ยน

  รายได้จากห้องพักระหว่างร้อยละ 70 และร้อยละ 80 ได้ถูกกำหนดเป็นเงินสกุลหลัก
  โดยส่วนใหญ่จะเรียกเก็บเป็นเงินสกุลเหรียญสหรัฐอเมริกา เนื่องจากรายได้มากกว่า 1.2
  พันล้านบาทต่อปีของบริษัทฯ เป็นเงินสกุลเหรียญสหรัฐฯ
  ในขณะที่ค่าใช้จ่ายส่วนใหญ่เป็นเงินสกุลบาท ดังนั้น การลดค่าลงของเงินสกุลเหรียญสหรัฐฯ
  เมื่อแปลงเป็นเงินสกุลบาทจึงส่งผล
  ทำให้เกิดความผันผวนต่อผลการดำเนินงานทางการเงินของบริษัทฯ

  บริษัทฯ ไม่มีสินทรัพย์หรือหนี้สินที่เป็นสาระสำคัญซึ่งกำหนดเป็นเงินสกุลต่างประเทศ
  เว้นแต่เครื่องมือทางการเงินเพื่อป้องกันผลกระทบจากการเคลื่อนไหวของอัตราแลกเปลี่ยนระหว่างเงินสกุลบาทต่อเงินสกุลเหรียญสหรัฐฯ
  ตามที่ได้มีการรายงานไว้ในผลประกอบการทางการเงิน
  โดยเครื่องมือทางการเงินนี้จะมีผลในการแปลงหนี้เงินกู้ยืมจากเงินสกุลบาทเป็นเงินสกุลเหรียญสหรัฐฯ
  แทน และด้วยเหตุนี้ ผลกระทบจากการเคลื่อนไหวของอัตราแลกเปลี่ยนที่มีต่อรายได้ที่เป็น
  เงินสกุลเหรียญสหรัฐฯ
  จะได้รับการป้องกันความเสี่ยงจากผลกำไรหรือขาดทุนจากอัตราแลกเปลี่ยนโดยการแปลงมูลค่าเงินกู้ยืมที่เป็นเงินสกุลเหรียญสหรัฐฯ
  ตามที่ได้กล่าวไว้แล้วว่าได้แสดงอยู่ในงบการเงิน นอกจากนี้ ขณะนี้บริษัทฯ
  กำลังก่อสร้างโรงแรมบันยัน ทรี ลิเจียง ที่สาธารณรัฐประชาชนจีน
  ซึ่งค่าใช้จ่ายของการก่อสร้างจะเป็นเงินสกุลหยวน อย่างไร
  ก็ดี เงินกู้ยืมที่นำไปใช้ในโครงการนี้โดยหลักจะเป็นเงินสกุลเหรียญสหรัฐฯ
  และรายได้จากโครงการก็จะเป็นเงินสกุลเหรียญสหรัฐฯ เช่นเดียวกัน

  สภาพเศรษฐกิจและสถานการณ์ท่องเที่ยวในประเทศไทย

  เนื่องจากรายได้ส่วนใหญ่ของบริษัทฯ
  มาจากธุรกิจการท่องเที่ยวและธุรกิจการขายอสังหาริมทรัพย์ในประเทศไทย
  การดำเนินงานของบริษัทฯ จึงขึ้นอยู่กับสภาพเศรษฐกิจของโลก ของประเทศไทย
  และธุรกิจการท่องเที่ยวในประเทศไทย เหตุการณ์ใดๆ อาทิเช่น
  การเปลี่ยนแปลงด้านเสน่ห์น่าดึงดูดของประเทศไทยในฐานะเป็นสถานที่ท่องเที่ยว
  สภาวะเศรษฐกิจที่ถดถอย การก่อการร้าย ภัยธรรมชาติ การเพิ่มขึ้นของอาชญากรรม
  ความวุ่นวายในประเทศ หรือการแพร่ระบาดของโรคต่างๆ
  ซึ่งส่งผลกระทบต่อการท่องเที่ยวในประเทศไทย
  หรือการลดลงในมูลค่าของอสังหาริมทรัพย์ในภูเก็ต อาจจะส่งผลกระทบด้านลบต่อธุรกิจ
  สถานะทางการเงิน ความสามารถในการทำกำไร และผลการดำเนินงานของบริษัทฯ ได้

  ในช่วงสี่ปีที่ผ่านมา
  ธุรกิจการท่องเที่ยวในประเทศไทยได้รับผลกระทบจากการก่อการร้ายในกรุงนิวยอร์ก
  และเกาะบาหลี สภาพเศรษฐกิจโลกที่ซบเซา สงครามอิรัก โรคซาร์ส (SARS) โรคไข้หวัดนก
  และที่เพิ่งเกิดขึ้นไม่นานมานี้คือเหตุการณ์คลื่นยักษ์สึนามิในมหาสมุทรอินเดีย เมื่อวันที่ 26 ธันวาคม
  2547 เหตุการณ์ต่างๆ เหล่านี้ได้มีอิทธิพลต่อผลการดำเนินงานของบริษัทฯ แต่ในทางกลับกัน ในปี
  2546 และปี 2547 ตลาดอสังหาริมทรัพย์ในจังหวัดภูเก็ตกลับได้รับความนิยม
  (แม้ว่าต้องเผชิญกับการชลอตัวในปี 2548 ก็ตาม)
  จึงมีส่วนช่วยมากกว่าการชดเชยรายได้และผลกำไรของโรงแรมที่
  ปรับลดลงได้ บริษัทฯ เห็นว่าธุรกิจขายอสังหาริมทรัพย์จะมีอัตราการเติบโตขึ้นอย่างสำคัญ
  ซึ่งจะช่วยกระจายความเสี่ยงในการดำเนินธุรกิจ นอกจากนี้ บริษัทฯ
  ได้ลงทุนโดยตรงในธุรกิจโรงแรมในต่างประเทศเป็นครั้งแรก ภายใต้ชื่อโรงแรมบันยัน ทรี
  ลิเจียง ประเทศสาธารณรัฐประชาธิปไตยประชาชนจีน
  โดยโรงแรมนี้คาดว่าจะเปิดดำเนินการได้ในเดือนกรกฎาคม 2549
  ซึ่งถือเป็นการกระจายการลงทุนของบริษัทฯ
  นอกเหนือจากการพึ่งพาธุรกิจการท่องเที่ยวในภูเก็ตและในประเทศไทย

  สภาพการแข่งขันทางธุรกิจ

  แหล่งท่องเที่ยว

  ประเทศอินโดนีเซียยังคงประสบปัญหาความไม่มั่นคง
  ซึ่งส่งผลโดยตรงต่อธุรกิจการท่องเที่ยวในภูมิภาคนี้ โดยเฉพาะบาหลี
  ซึ่งถือว่าเป็นคู่แข่งโดยตรงที่สำคัญของจังหวัดภูเก็ต หลังจากเหตุการณ์ระเบิดในเดือนตุลาคม
  2545 บาหลีได้ดำเนินการด้านการตลาดไปทั่วโลกด้วยการแข่งขันด้านราคาอย่างเต็มที่
  จึงส่งผลให้ค่อย ๆ ฟื้นตัวสู่การดำเนินธุรกิจระดับปกติได้
  ถึงแม้ว่าพัฒนาการนี้ต้องหยุดลงเนื่องจากการระเบิดครั้งที่สองในเดือนตุลาคม 2548
  และความกังวลใจเรื่องความปลอดภัยมีอยู่อย่างต่อเนื่อง แต่เป็นที่โชคดีว่าฤดูการท่องเที่ยว
  และช่วงนอกฤดูการท่องเที่ยวของทั้งบาหลี และของจังหวัดภูเก็ตไม่ตรงกัน
  รวมทั้งการลดราคาห้องพักในบาหลีไม่มีผลกระทบต่อราคาห้องพักของ ลากูน่า ภูเก็ต

  นอกจากนี้ บริษัทฯ ยังมองในด้านดีว่า
  แหล่งท่องเที่ยวภูเก็ตจะยังคงฟื้นตัวจากเหตุการณ์ที่เพิ่งเกิดขึ้นนี้
  เช่นเดียวกับการฟื้นตัวที่เคยเป็นมาในอดีต

  ธุรกิจโรงแรม

  กลุ่มคู่แข่งของโรงแรมใน ลากูน่า ภูเก็ต ประกอบด้วย โรงแรมเจดับบลิว แมริออท รีสอร์ท
  แอนด์ สปา โรงแรม เลอ
  เมอริเดียน ภูเก็ต บีช รีสอร์ท โรงแรม เลอ รอยัล เมอริเดียน ภูเก็ต ยอช์ท คลับ และ
  โรงแรม อมันปุรี ซึ่งเป็นคู่แข่งที่สำคัญรองลงมา ซึ่งทั้งหมดตั้งอยู่ในจังหวัดภูเก็ต
  มีโครงการโรงแรมบางโครงการที่ได้เปิดตัวแล้ว หรืออยู่ในระหว่างการก่อสร้าง
  โดยมีเพียงสามโครงการเท่านั้น ที่เข้าข่ายเป็นคู่แข่งที่สำคัญของบริษัทฯ คือ โรงแรมและบ้านพัก
  ตรีศาลา ซึ่งตั้งอยู่ทางเหนือของอ่าวบางเทา (ซึ่งเปิดดำเนินการในไตรมาสที่ 3 ของปี 2547)
  และโรงแรมระดับสี่ดาวอีกสองแห่ง ที่เปลี่ยนชื่อใหม่เป็น โรงแรมฮิลตัน (ที่เปิดดำเนินการในปี
  2547) และโรงแรมคอนราด (ที่ยังไม่เปิดดำเนินการ) โรงแรม
  ตรีศาลาเป็นคู่แข่งที่สำคัญของโรงแรม บันยัน ทรี ภูเก็ต
  ส่วนการเปลี่ยนชื่อของโรงแรมฮิลตันมีผลกระทบเพียงเล็กน้อยต่อ ลากูน่า ภูเก็ต เท่านั้น

  สภาวะนอกฤดูท่องเที่ยว

  ตั้งแต่เดือนพฤษภาคมถึงเดือนตุลาคม ถือเป็นช่วงนอกฤดูท่องเที่ยวของจังหวัดภูเก็ต
  ซึ่งตามปกติแล้วอัตราการเข้าพักในโรงแรมต่างๆ
  จะน้อยและอัตราค่าห้องพักจะมีราคาถูกลงไปด้วย
  ปรากฏการณ์ที่มีอัตราการเข้าพักที่ต่ำในช่วงนอกฤดูการท่องเที่ยวเช่นนี้
  ยิ่งเห็นได้ชัดจากช่วงปีที่ผ่านมา
  จากสภาวะทางเศรษฐกิจของโลกที่มีผลกระทบต่อกลุ่มลูกค้าการจัดประชุมและสัมมนา
  รวมทั้งการกลับมาใหม่ของบาหลี (ก่อนที่จะเกิดเหตุระเบิดขึ้น) โรงแรมทั้งห้าแห่งใน ลากูน่า
  ภูเก็ต ได้ร่วมกันจัดทำแผนการส่งเสริมการขาย โดยเน้นกลุ่มเป้าหมายเป็นนักท่องเที่ยวในภูมิภาค
  รวมทั้งตลาดการประชุมและสัมมนา แผนส่งเสริมการขายที่เรียกว่า “ลากูน่า ภูเก็ต พลัส”
  ซึ่งเป็นข้อได้เปรียบในการแข่งขันของ ลากูน่า ภูเก็ต ได้ประสบความสำเร็จเป็นอย่างมาก
  และจะยังคงอยู่ในแผนส่งเสริมการขายต่อไป การก่อสร้างโบสถ์สำหรับประกอบพิธีวิวาห์
  (Wedding Chapel) ที่เปิดดำเนินการในช่วงต้นปี 2548
  จะช่วยผลักดันธุรกิจในช่วงนอกฤดูท่องเที่ยวอีกทางหนึ่ง

  ความเสี่ยงจากการดำเนินงานในธุรกิจการให้บริการ

  โรงแรมต่างๆ ของบริษัทฯ ต่างก็มีความเสี่ยงจากการดำเนินงานในธุรกิจการให้บริการ
  โดยความเสี่ยงดังกล่าวประกอบด้วย

-   ฤดูท่องเที่ยวซึ่งแตกต่างตามประเภทการท่องเที่ยวและกลุ่มธุรกิจ/การค้าเพื่อการท่องเที่ยวตลอดทั้งปี
    และด้วยเหตุนี้รายได้ของบริษัทฯ จึงมีแนวโน้มที่จะแปรเปลี่ยนได้ในช่วงปี

-   การพึ่งพากับรูปแบบการท่องเที่ยวและความชอบในสถานที่ท่องเที่ยวของจังหวัดภูเก็ต

-   การเปลี่ยนแปลงเงื่อนไขกฎระเบียบในประเทศไทย

-   จำนวนห้องพักในจังหวัดภูเก็ตที่มีมากเกินความต้องการ
    หรือความต้องการห้องพักของลูกค้าที่ลดลงในบางช่วง ที่
    อาจจะส่งผลกระทบในทางลบต่ออัตราการเข้าพัก และอัตราราคาห้องพัก

-   การเปลี่ยนแปลงโดยรวม
    ทั้งสภาพเศรษฐกิจในภูมิภาคและท้องถิ่นอาจจะส่งผลกระทบต่อการใช้จ่ายของผู้บริโภค
    และการท่องเที่ยวของประชาชน ซึ่งอาจจะทำให้ต้นทุนค่าใช้จ่ายในการดำเนินงานเพิ่มสูงขึ้น
    อันเนื่องจากภาวะ
    เงินเฟ้อ และปัจจัยอื่นๆ ซึ่งอาจไม่สามารถชดเชยโดยรายได้ที่เพิ่มขึ้นได้

-   สภาพการเมืองในประเทศและภูมิภาค รวมทั้งสภาพสังคมมีผลกระทบต่อความต้องการของตลาด
    เช่น อาชญากรรม ความไม่สงบในสังคม และการก่อการร้าย

-   การแพร่ระบาดของโรคซึ่งมีผลกระทบต่อการท่องเที่ยว และธุรกิจการท่องเที่ยว

-   คำเตือนภัยเกี่ยวกับการท่องเที่ยวที่เตือนให้ประชาชนชะลอและ/หรือหลีกเลี่ยงการเดินทางท่องเที่ยว

-   การเคลื่อนไหวของอัตราแลกเปลี่ยนเงินตราต่างประเทศ

-   ความสะดวกในการเดินทางเข้าประเทศไทย
    และโดยเฉพาะอย่างยิ่งความสามารถในการขนส่งทางอากาศมายัง
    ประเทศไทยและจังหวัดภูเก็ต และ

-   สภาพภูมิอากาศที่แปรปรวนและภัยทางธรรมชาติ เช่น
    เหตุการณ์คลื่นยักษ์สึนามิในมหาสมุทรอินเดียที่เกิดขึ้น ในช่วงปลายปี 2547

  ปัจจัยต่างๆ เหล่านี้ สามารถส่งผลเสียต่อธุรกิจของบริษัทฯ
  ฝ่ายจัดการจึงได้ให้ความสนใจในเรื่องต่าง ๆ อย่างใกล้ชิด เพื่อจะสามารถนำกลยุทธ์ของบริษัทฯ
  มาปรับใช้ได้ทันท่วงทีเมื่อมีการเปลี่ยนแปลงใดๆ ที่มีผลต่อการดำเนินงานของบริษัทฯ

  ความเสี่ยงในการบริหารงาน

  ความสำเร็จทางการบริหารของบริษัทฯ ส่วนใหญ่ขึ้นอยู่กับทักษะความชำนาญ ประสบการณ์
  และการบริหารงานของทีมผู้บริหารอาวุโส หากบริษัทฯ ต้องสูญเสียผู้บริหารนี้สักคนหรือมากกว่า
  อาจส่งผลในด้านลบต่อความสามารถในการจัดการและดำเนินกลยุทธ์เพื่อให้ประสบความสำเร็จได้
  โดยทั่วไป ความสำเร็จของบริษัทฯ
  ในอนาคตยังขึ้นอยู่กับการบริการอย่างต่อเนื่องในการดำเนินงานหลัก การจัดการทางการตลาด
  การออกแบบ และบริหารงานทั่วไป

  กรรมสิทธิ์ในที่ดิน

  ในปี 2546
  เกิดข้อถกเถียงเป็นอย่างมากในประเทศไทยเกี่ยวกับการถือครองที่ดินตามเอกสารสิทธิ์ว่าถูกต้องหรือไม่
  แม้ว่า บริษัทฯ จะมีความมั่นใจว่า
  บริษัททั้งหลายในกลุ่มถือครองกรรมสิทธิ์ในที่ดินทั้งหมดที่ใช้ในการดำเนินธุรกิจ
  หรือที่ดินสำหรับการขายในประเทศไทยอย่างถูกต้อง แต่บริษัทฯ ไม่สามารถรับประกันได้ว่า
  จะไม่มีบุคคลหรือกลุ่มบุคคลใดโต้แย้งในกรรมสิทธิ์เหล่านั้น ถึงแม้ว่า
  การโต้แย้งในกรรมสิทธิ์ดังกล่าวจะไม่ประสบผลสำเร็จ
  แต่กระนั้นก็อาจจะส่งผลกระทบในทางลบต่อธุรกิจการขายอสังหาริมทรัพย์ในประเทศไทย
  หากผู้ซื้อแสดงความกังวลว่าบริษัทฯ ไม่สามารถโอนกรรมสิทธิ์ที่ถูกต้องให้ได้

  กฎหมายแรงงาน

  พนักงานส่วนใหญ่ของบริษัทฯ เป็นคนไทย
  กฎหมายแรงงานในประเทศไทยให้การคุ้มครองแรงงานอย่างมาก ภายใต้กฎหมายแรงงาน
  โดยทั่วไปแล้ว บริษัทฯ ไม่สามารถไล่พนักงานออกได้โดยมิได้จ่ายเงินชดเชย
  เว้นแต่มีการประพฤติตนไม่เหมาะสม การละเว้นหน้าที่ หรือความไม่ซื่อสัตย์สุจริต ด้วยเหตุนี้
  บริษัทฯ จึงมีมาตรการที่จำกัดในการลดจำนวนพนักงานเพื่อเพิ่มประสิทธิภาพ ลดต้นทุน
  หรือเพื่อบรรลุวัตถุประสงค์อื่นที่คล้ายคลึงกันตามความเหมาะสม
  ช่วงเวลาที่เกิดโรคระบาดไข้หวัดซาร์ส SARS ในปี 2546 บริษัทฯ
  ถูกจำกัดในการการลดจำนวนพนักงาน
  จึงทำได้เพียงกำหนดโครงการสมัครใจลาหยุดงานโดยไม่รับเงินเดือนแทน
  ทั้งในอดีตและคาดว่าในอนาคต บริษัทฯ ยังมีข้อจำกัดในการใช้โครงการความสมัครใจต่างๆ
  ซึ่งบริษัทถูกกำหนดให้ต้องจ่ายค่าตอบแทนในอัตราที่สูง
  รวมทั้งมาตรการอื่นที่คล้ายคลึงกันสำหรับพนักงานบางคนที่ถูกเลือกให้ลาออกและตัวพนักงานได้เลือกที่จะลาออกเพื่อแลกกับผลตอบแทนเป็นเงินก้อนและผลประโยชน์อื่น